Lavovska oblast

Lavovska oblast (uk. Львівська область) je oblast u zapadnoj Ukrajini. Prema popisu iz 2001. godine u ovoj oblasti je živjelo 2. 626 500 stanovnika. Administrativno središte oblasti je Lavov. Oblast je uspostavljena 27. novembara 1939. Geografija Lavovska oblast ima površinu 21.800 km2 i 17. je po veličini u Ukrajini. Graniči se sa: Volinjskom oblašću, Rivanjskom oblašću, Ivano-Frankivskom oblašću, Ternopiljskom oblašću i Zakarpatskom oblašću u Ukrajini. Zapadni dio Lavovske regije čini međunarodnu granicu sa tri poljske oblasti: Krosnenki, Zamostski i Peremišlski. Stanovništvo Ukrajinci su najbrojniji narod u ovoj oblasti, a ima ih 2.471.000 što je 94,8% od ukupnoga stanovništva oblasti. Od nacionalnih manjina najbrojniji su Rusi 3,6%, zatim slijede Poljaci 0,7%, Jevreji 0,2%, te neznatan broj Bjelorusa 0,1% i Roma. Administrativna podjela Lavovska oblast je administrativno podijeljena na 7 rejona (okruga). Privreda Lavovska oblast je visoko razvijeno industrijsko područje specijalizirano za razne vrste industrijske proizvodnje. Jedna od od značajnih grana je proizvodnja ulja za maziva, rashladnih tečnosti i lakova, kao i mnogih drugih proizvoda. Proizvode se i raznovrsni alati za bušenje koji su razvijeni za upotrebu u metalurgiji, geologiji i industriji plina i nafte. Mašinska industrija proizvodi velika vozila i mašine kao što su: autobusi, auto dizalice i trolejbusi. Ovo područje je pogodno za proizvodnju poljoprivrednih proizvoda s više od 1,27 miliona hektara zemljišne površine koja se koristi za uzgoj stoke, proizvodnju mlijeka, mesa, lana i usjeva. Prirodni uslovi sa umjerenom klimom su savršeni za pčelarstvo, peradarstvo, uzgoj povrća i šumarstvo. Također pogledajte Administrativna podjela Ukrajine Reference Vanjski linkovi Zvanična stranica